section_heading: Vladavina do 1761. godine
paragraph_text: Mihajlov sin, Aleksej I. vodio je uspješan rat protiv Poljske (1654. – 1667.) za kojega je zadobio vlast nad cijelom Ukrajinom.<ref>Opća enciklopedija, sv. VII, str. 204.-205. Jedan od njegovih nasljednika, Petar I. Veliki (vladao 1682. – 1725.) slomio je moć velikaša, centralizirao državu izgradnjom apsolutističke monarhije i modernizirao zemlju. Vodio je brojne ratove kojima je znatno proširio teritorij Rusije, a 1703. osnovao je novu carsku prijestolnicu Sankt Peterburg. Veliku pažnju je posvećivao gospodarstvu i prosvjeti te je poticao trgovinu, razvijao promet i manufakture, dao osnivati laičke i vojne škole i rusku Akademiju znanosti (osnovana 1725.).Opća enciklopedija, sv. VII, str. 205. Premda je imao ukupno četrnaestoro djece, iz dva braka, nijedno ga dijete nije nadživjelo pa ga je naslijedila supruga, carica Katarina I. († 1727.). Nju je naslijedio Petar II., sin pogubljenog prijestolonasljednika Alekseja i Petrov unuk. Njegovom preranom smrću 1730. godine, dinastija Romanov je izumrla u muškoj lozi.